stanford-oval/wikipedia huggingface dataset:
Brandy ja Herra Whiskers
Henkilöhahmoja > Herra Whiskers

Herra Whiskers on valkoinen jänis, joka on kotoisin Miamin eläintarhasta. Sieltä hänet myytiin 10 sentillä Paragualaiseen eläintarhaan. Matkalla Paraguayseen Whiskers tapasi lentokoneessa Brandyn, jonka kanssa he putosivat Amazonin sademetsään Whiskersin vääntäessä vahingossa lentokoneen uloskäyntikahvasta.
Herra Whiskersillä ei ole ollut elämänsä aikana kovin useaa ystävää, joka usein johtuu hänen huonoista tavoistaan. Whiskersiä on kuvailtu hupsuksi, huolimattomaksi, haisevaksi, kuvottavaksi, mielisairaaksi, yliaktiiviseksi ja ärsyttäväksi. Huolimatta lukuisista huonoista puolista hän on erittäin älykäs suuren sanavarastonsa ansiosta, jotka kuitenkin ilmenevät vain erityisissä tilanteissa, ja useimmiten hän vaikuttaakin tyhmältä. Whiskers on myös erittäin rakastavainen ja huolehtiva pupu, mutta hänen kömpelyytensä ja tietämättömyytensä pilaa usein tämänkin hyvän puolen.
Whiskers pukeutuu pääsääntöisesti oranssin väriseen haalariin ja käyttää satunnaisesti myös sinisen väristä haalaria. Retkille lähtiessä hänellä on mukanaan reppu, jossa Whiskers pitää itselleen tarpeellisia tavaroita, jotka ovat kuitenkin yleensä Brandyn mielestä tarpeettomia.
Huonosta sosiaalisuudesta tunnetulla Whiskersillä ei ole monta ystävää viidakossa. Brandy ei vaikuta olevan Whiskersin hyvä ystävä, mutta he asuvat kuitenkin yhdessä, samassa puumajassa. Heillä on usein viha- rakkaussuhde toisiinsa, sillä vaikka Brandy usein ärsyyntyy Whiskersin tekemisistä, hän kuitenkin pitää Whiskersistä ja hänen herttaisuudestaan. Kenties Whiskersin ainut ystävä on saukko nimeltä Ed, joka on hyvin päinvastainen luonteeltaan kuin Whiskers. Ed on hänen tukenaan aina, kun on mahdollista, ja hän antaa tälle neuvoja ongelmallisiin pulmiin.
Henkilöhahmoja > Ed-saukko

Ed-saukko on miespuolinen herra Whiskersin yksi parhaimmista ja jopa ainoista ystävistä. Ediä pidetään tyhmänä ja toisinaan mitään osaamattomana, mutta häneltä on paljastunut päinvastainenkin puoli. Hän usein tylsistyttää muita kertomalla pitkiä tarinoita yllättäen. Hän on elänyt koko elämänsä Amazonin sademetsässä. Ed on ollut ihastunut Margoon.
Henkilöhahmoja > Lola Boa

Lola Boa on boakäärme ja Brandyn yksi parhaimmista kavereista. Lola toivoo eniten saavansa kädet. Yhdessä jaksossa hän myös saa kädet, mutta vain yhteen jaksoon. Käsiä ei myöskään näytetty. Lola Boa oli eräässä jaksossa rakastunut Ed-saukkoon. Lola on iältään 20.[lähde? ]
Henkilöhahmoja > Sheryl ja Meryl

Sheryl ja Meryl ovat tukaanikaksosia. He ovat aina eri mieltä asioista. He riitelevät yleensä kumpi on kauniimpi.
Henkilöhahmoja > Margo-sauvasirkka

Margo on sauvasirkka, joka on välillä ilkeä Brandylle, mutta kuitenkin hänen ystävänsä. Margo melkein aina haluaa poikaystävän, joka joskus ärsyttää kaikkia. Kaikki viidakon eläimet palvovat Margoa. Eläinten mielestä Margo on viidakon suosituin, joka saa aina Brandyn raivostumaan. Myöhemmin Brandysta ja Margosta tuli kuitenkin hyviä ystäviä. Herra Whiskers ja Ed ovat eräässä jaksossa ihastuneita Margoon.
Henkilöhahmoja > Gaspar LeGeggo

Gaspar LeGeggo on viidakon rikkain viholliseläin. Hänellä on paljon gorillavartijoita ja Lester. Gaspar ei ole yleensä kovin rehellinen liikeasioissa. Gaspar on muutenkin ketku ja juonittelee asioissa saadakseen jotain itselleen. Hän on myös meinannut syödä Brandyn ja Whiskersin pari kertaa. Gaspar on iältään 20-vuotias.[lähde? ]
Henkilöhahmoja > Muita hahmoja

Gina
Isabelle
Puuma
Joey
Poncho
Whiskersin aivot
Ääninäyttelijät > Alkuperäiset ääninäyttelijät

| 0 | 1 | 2 |
| --- | --- | --- |
|  Kaley Cuoco  | … |  Brandy   |
|  Charlie Adler  | … |  Herra Whiskers   |
|  André Sogliuzzo  | … |  Gaspar Le Gecko   |
|  Sherri Shepherd  | … |  Sheryl ja Meryl   |
|  Tom Kenny  | … |  Ed   |
|  Jennifer Hale  | … |  Margo, Isabelle, Gina   |
|  Alanna Ubach  | … |  Lola Boa   |
Ääninäyttelijät > Suomenkieliset äänet

| 0 | 1 | 2 |
| --- | --- | --- |
|  Antti Pääkkönen  | … |  Herra Whiskers   |
|  Saara Lehtonen  | … |  Brandy   |
|  Kiti Kokkonen  | … |  Lola Boa   |
|  Ella Pyhältö  | … |  Margo   |
|  Mari Laari  | … |  Sheryl ja Meryl   |
|  Petri Hanttu  | … |  Gaspar, sivuäänet   |
|  Peter Pihlström  | … |  Ed, sivuäänet   |
|  Markus Bäckman  | … |  sivuäänet   |
|  Vesa Hämes  | … |  sivuäänet   |
|  Kaisu Kurki  | … |  sivuäänet   |
|  Tommi Haapaniemi  | … |  sivuäänet   |
|  Kari Leppälä  | … |  sivuäänet   |
|  Petri Liski  | … |  sivuäänet   |
|  Kari Ketonen  | … |  sivuäänet   |
|  Aarni Kivinen  | … |  sivuäänet   |
|  Sasu Moilanen  | … |  sivuäänet   |
|  Anssi Känsälä  | … |  Tunnuslaulut   |
|  Nina Tapio  | … |  Tunnuslaulut   |
Aiheesta muualla

Disneyn sivusto
Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää
Herra Whiskers
Clintonin piirikunta (Ohio)

Clintonin piirikunta on piirikunta Ohiossa, Yhdysvalloissa, joka on nimetty George Clintonin mukaan. Sen suurin kaupunki on Wilmington.
Maantiede

Clintonin naapuripiirikuntia ovat Greene pohjoisessa, Fayette koillisessa, Highland kaakossa, Brown etelässä, Clermont lounaassa ja Warren lännessä.
Väestö

Piirikunnassa oli vuoden 2010 väestönlaskennassa 42 040 ihmistä. Etniset ryhmät jakautuvat valkoisiin, joita on 95,0%, mustiin (2,4%), alkuperäisamerikkalaisiin (0,3%) ja aasialaisiin (0,5%).
Kotitalouden mediaanitulo on 47 264 ja köyhyysrajan alapuolella oli 14,8% väestöstä vuosina 2007–2011.
Brzeg

| Brzeg |
| --- | --- |
 Kaupungintalo
 lippu:  vaakuna
   Kaupungin sijainti Brzegin piirikunnassa
 Kaupungin kartta
 Brzeg
 Koordinaatit: 50°51′37″N, 17°28′02″E 
Valtio:  Puola
Voivodikunta:  Opole
Piirikunta:  Brzeg
Kaupunkioikeudet:  1248
Hallinto:  
 – Hallinnon tyyppi:  kaupunkikunta
 – Kaupungin- johtaja:  Jerzy Wrębiak
Pinta-ala:  
 – Kokonaispinta-ala:  14,61 km²
Korkeus:  133–150 m
Väkiluku (2020):  35 226
 – Väestötiheys:  2 411 as./km²
Aikavyöhyke:  UTC+1
 – Kesäaika:  UTC+2
Postinumerot:  49-300, 49-301, 49-302, 49-304, 49-305, 49-306
Suuntanumero(t):  +48 (077)
Rekisterikilpi:  OB
 
 Verkkosivut 
Infobox OKVirheellinen NIMI-arvo: 
Brzeg (saks. Brieg) on kaupunki ja oma kuntansa Brzegin piirikunnassa, Opolen voivodikunnassa Puolassa. Sen väkiluku oli vuoden 2020 lopussa 35 226. Brzeg on piirikuntansa hallinnollinen keskus.
Maantiede

Brzegin pinta-ala on 14,61 neliökilometriä, josta metsän ja maatalousmaan osuus on alle 5 km². Kaupunki rajoittuu Lubszan ja Skarbimierzin kuntiin, joista jälkimmäisen hallintokeskuksena se toimi vuoteen 2002 asti. Brzeg sijaitsee Wrocławin tasangon ja Wrocławin jäätikköjokilaakson fyhtymäkohdassa. Korkeus merenpinnasta vaihtelee kaupungissa 133 metristä 150 metriin. Oderjoki virtaa Brzegin pohjoisosan halki.
Historia

Varhaisin maininta Brzegistä on peräisin vuodelta 1234. Se sai kaupunkioikeudet vuonna 1248. Vuosina 1311–1675 Brzeg oli herttuakuntansa pääkaupunki. Vuosien 1428–1432 aikana kaupunki kärsi useista hussilaisten hyökkäyksistä ja ryöstöretkistä. Vuonna 1526 Brzeg siirtyi Habsburgien hallintoon.
1600-luvulla kolmikymmenvuotisessa sodassa Ruotsin joukot piirittivät kaupungin, mutteivät saaneet vallattua sitä. Vuonna 1741 seitsemän kilometriä kaupungista etelään käydyn Małujowicen taistelun tuloksena Brzeg liitettiin osaksi Preussia. Koko Puolan silloisen alueen ensimmäinen, Wrocławista Oławaan kulkeva vuonna 1842 käyttöönotettu rautatie laajentui vuoteen 1843 mennessä Brzegiin asti. Rautatielinja Nysaan valmistui vuonna 1848. Rautateiden rakentaminen vauhditti kaupungin kehitystä, ja kun vuonna 1810 kaupungin väkiluku oli 7 093, oli se vuonna 1875 jo 16 438.
Toisessa maailmansodassa Brzegin rakennuksista noin 54 prosenttia tuhoutui Neuvostoliiton hyökkäyksessä helmikuussa 1945. Se liitettiin Puolaan sodan jälkeisissä rajanvedoissa Potsdamin ja Jaltan konferensseissa. Kaupungin saksalainen väestö pakkosiirrettiin ja tilalle muutti puolalaisia.
Väestö

Vuoden 2020 joulukuussa Brzegissä asui 35 226 asukasta, joista 52,5 prosenttia oli naisia ja 47,5 prosenttia miehiä. Vuonna 1995 kaupungin väkiluku oli 39 937. Alle 18-vuotiaiden osuus piirikunnan väestöstä oli vuoden 2019 joulukuussa 16,5 prosenttia, työikäisten 58,6 prosenttia ja eläkeikäisten 24,9 prosenttia. Väestön keski-ikä oli 43,1 vuotta. Kaupungin työttömyysaste oli vuoden 2019 lopussa 7,7 prosenttia. Työssäkäyvistä asukkaista 31,8 prosenttia työskenteli teollisuus- tai rakennusalalla, 18,4 prosenttia palvelualalla, 18,3 prosenttia maatalousalalla ja 2,3 prosenttia rahoitusalalla.
Liikenneyhteydet

Tärkeimmät Brzegin aluetta halkovat liikenneyhteydet ovat valtatiet 39 ja 94 sekä rautatielinjat 132, 288 ja 304.
Yhteistyökaupungit

Brzegin kolme yhteistyökaupunkia:
Goslar, Saksa
Beroun, Tšekki
Bourg-en-Bresse, Ranska
Aiheesta muualla

Gmina Miejska Brzeg Opolen tilastokeskus. (puolaksi)
Kuvia tai muita tiedostoja aiheesta Brzeg Wikimedia Commonsissa
Metsäorneerot

| Metsäorneerot |
| --- | --- |
 Kaneliorneero (Cranioleuca pallida)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Metsäorneerot Cranioleuca  Reichenbach, 1853
Katso myös
   Metsäorneerot Wikispeciesissä   Metsäorneerot Commonsissa 
Infobox OKNimi-testi OK: 
Metsäorneerot (Cranioleuca) on orneerojen heimoon kuuluva lintusuku. Suvussa on 20 lajia.
Lajit

Bolivianorneero (Cranioleuca henricae)
Cuzconorneero (Cranioleuca marcapatae)
Harmaapääorneero (Cranioleuca semicinerea)
Jokiorneero (Cranioleuca vulpecula)
Kaneliorneero (Cranioleuca pallida)
Kettuorneero (Cranioleuca vulpina)
Oliivihuppuorneero (Cranioleuca subcristata)
Oliiviselkäorneero (Cranioleuca obsoleta)
Perunorneero (Cranioleuca baroni)
Punanaamaorneero (Cranioleuca erythrops)
Rikkitäpläorneero (Cranioleuca sulphurifera)
Ruosteselkäorneero (Cranioleuca berlepschi)
Suomurintaorneero (Cranioleuca muelleri)
Tepuiorneero (Cranioleuca demissa)
Tuhkakulmaorneero (Cranioleuca curtata)
Valkokulmaorneero (Cranioleuca antisiensis)
Valkolakkiorneero (Cranioleuca albiceps)
Valkopääorneero (Cranioleuca albicapilla)
Viirulakkiorneero (Cranioleuca hellmayri)
Viirupääorneero (Cranioleuca pyrrhophia)
Dangdut

Dangdut on indonesialaista populaarimusiikkia, jossa on vaikutteita muun muassa malaijien kansanmusiikista sekä intialaisesta ja arabialaisesta musiikista. Dangdutin katsotaan syntyneen 1970-luvulla. Modernissa dangdutissa on joskus vaikutteita esimerkiksi hiphopista tai house-musiikista. Dangdutia soitetaan tavallisesti yhtyeissä, johon kuuluu yksi laulaja, jota säestää neljä tai kahdeksan soittajaa. Indonesian ulkopuolellakin tunnettuihin dangdut-artisteihin kuuluvat muun muassa Rhoma Irama ja Elvy Sukaesih.
Metsäalan Opiskelijat MEOL

| MEOL — Metsäalan Opiskelijat ry |
| --- | --- |

Perustettu:  20. helmikuuta 1981
Perustaja:  Evon Metsäpojat ry Nikkarilan Metsäopiston Oppilaskunta ry Tuomarniemen metsäpojat ry
Kotipaikka:  Helsinki
Jäsenmäärä:  noin 450
Puheenjohtaja:  Elisa Oinas-Panuma 
Aiheesta muualla
Sivusto
Infobox OKVirheellinen NIMI-arvo: 
MEOL — Metsäalan Opiskelijat ry on valtakunnallinen metsäalan korkeakouluopiskelijoiden oma opiskelijajärjestö. Yhdistyksen virallinen nimi on MEOL (Metsäalan Opiskelijat ry, ruots. Skogsbranschens Studerande rf) tai epävirallinen nimi on englanniksi MEOL – Forestry Students. Ensimmäisen maininnan jälkeen voidaan käyttää lyhennettä MEOL. Yhdistyksen tarkoituksena on toimia jäsentensä yleisten ja yhteisten etujen edistämiseksi ja valvomiseksi, erityisesti opinto- ja ammattikysymyksissä.
MEOL on perustettu 20. helmikuuta 1981 Kurussa alkuperäiselle nimelleen Metsäopiskelijoiden Liitto — Skogstuderandes Förbundet rf ja perustajajäseniä olivat Evon Metsäpojat ry, Nikkarilan Metsäopiston Oppilaskunta ry sekä Tuomarniemen metsäpojat ry.
MEOL edustaa metsäalan korkeakouluopiskelijoita kansallisesti ja kansainvälisesti.
Jäsenyydet

MEOL on jäsenenä seuraavissa yhteisöissä:
Metsäalan Asiantuntijat METO
International Forestry Students’ Association
Metsäkoulutus ry
Suomen Metsäyhdistys ry
Aiheesta muualla

MEOLin kotisivut
Dagmar Klami

Dagmar Lyyli Klami, o.s. Korppi, (14. tammikuuta 1899 Jaala – 20. joulukuuta 1956) oli suomalainen lausuntataiteilija ja runoilija.
Klami julkaisi runoteosten ohella kirjoitelmia ja runojen suomennoksia useissa aikakauslehdissä ja toimitti lausuntaohjelmiston.
Klamin vanhemmat olivat kauppias Herman Korppi ja Maria Marttila ja puoliso Toimi Klami. Hän kävi kauppakoulun Kotkassa ja opiskeli itsenäisesti kieliä ja lausuntaa Ilmari Räsäsen, Jaakko Korhosen ja Valle Sorsakosken johdolla, mutta opiskeli myös Englannissa.
Teokset

Yön vartiossa: runoja. Gummerus 1940
Lehväpurje: runoja. Gummerus 1944
Lintupuu: runoja. Gummerus 1948
Erakkorastas: runoja. Gummerus 1953
Lausuntaohjelmistoa: Elsa Heporaudan tuotannosta, valinnut Dagmar Klami. WSOY 1955
Aiheesta muualla

Dagmar Klami, Kirjasampo
Bård Hoksrud

| Bård Hoksrud |
| --- | --- |
 Hoksrud vuonna 2009.
Norjan maatalous- ja ruokaministeri
 Solbergin hallitus 31. elokuuta 2018 – 22. tammikuuta 2019  
Edeltäjä:  Jon Georg Dale
Seuraaja:  Olaug Bollestad
Suurkäräjäedustaja
 Telemarkin vaalipiiri 2005–  
Edistyspuolueen nuorten puheenjohtaja
 1999–2002  
Henkilötiedot
Syntynyt: 26. maaliskuuta 1973 (ikä 51) Porsgrunn, Norja
Tiedot
Puolue:  edistyspuolue
Bård Hoksrud (s. 26. maaliskuuta 1973 Porsgrunn) on norjalainen edistyspuolueen poliitikko. Hän toimi Norjan maatalous- ja ruokaministerinä vuosina 2018–2019 ja on istunut suurkäräjillä vuodesta 2005. Vuosina 1999–2002 hän johti puolueensa nuorisojärjestöä.
Aiheesta muualla

Bård Hoksrud Norjan suurkäräjien verkkosivuilla (norjaksi)
Kuvia tai muita tiedostoja aiheesta Bård Hoksrud Wikimedia Commonsissa
Chongqingin metro

| Chongqingin metro |
| --- | --- |

Sijainti:  Chongqing, Kiina
Avattu:  2005
Pituus:  506,41 km
Asemia:  244
Linjoja:  11
  
Chongqingin metron kehitys
Chongqingin metro, tai Chongqing Rail Transit (CRT) on Chongqingissä toimiva joukkoliikennejärjestelmä, joka on ollut toiminnassa vuodesta 2005. Metro kulkee kohoradalla, suunnitteilla on myös maanalaisten linjojen rakentaminen.
Chongqingin monorailradat muodostavat maailman laajimman monorailverkon. Sen 55,5 km pitkä kolmoslinja on maailman pisin yhtenäinen monorailrata.
Metrovaunu
Metro kohoradalla
Metrovaunu sisältä
Hongqihegoun metroasema, linja 6
Clintonin piirikunta (New York)

Clintonin piirikunta (engl. Clinton County) on Yhdysvaltojen New Yorkin osavaltiossa sijaitseva piirikunta. Sen väkiluku oli 80 695 vuonna 2018 ja sen pinta-ala on 2 894 neliökilometriä. Piirikunnan hallintokeskus Plattsburgh on myös sen suurin kaupunki.
Piirikunta perustettiin vuonna 1788, ja se on nimetty varapresidentti George Clintonin mukaan, joka oli New Yorkin ensimmäinen kuvernööri.
Väestö

Piirikunnan asukkaista 89,9 prosenttia on valkoisia, 4,05 prosenttia mustia ja 2,8 prosenttia latinalaisamerikkalaisia. 5,97 prosenttia puhuu muita kieliä kuin englantia. 97,8 prosenttia asukkaista on Yhdysvaltain kansalaisia. Piirikunnan väestön keski-ikä on 39,4 vuotta.
Kuvia piirikunnasta

Piirikunnan oikeustalo.
Lake Champlain.
Aiheesta muualla

Kuvia tai muita tiedostoja aiheesta Clintonin piirikunta (New York) Wikimedia Commonsissa
Conquest

Wikisanakirjassa on tähän liittyvä sananselitys: .
Conquest voi tarkoittaa muun muassa seuraavia:
Conquest, Uriah Heepin albumi vuodelta 1980
Conquest, suomalainen rockyhtye
Kreivitär Walewska (Conquest), Clarence Brownin ohjaama elokuva vuodelta 1937
Robert Conquest, brittiläinen historiantutkija
HMS Conquest (1794) 12-tykkinen tykistöalus
HMS Conquest (1878) potkurikorvetti
HMS Conquest (1915) Caroline-luokan risteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Conquest”, voi hakea sivunnimihaulla, laajalla sivunnimihaulla tai tekstihaulla.
Maula

Maula on kylä Keminmaan kunnassa. Maulan kohdalla Kemijokivarren asutus on varsin tiivistä. Kylällä onkin satoja vakinaisia asukkaita ja lukuisia kesämökkejä.
Rakkamaata Maulasta
Historia > Varhaismetallikausi

Maulasta on löydetty ainakin kaksi varhaismetallikautista asuinpaikkaa. Keronmäen asuinpaikka sijaitsee Kemijoen itärannalla Maihkilanvaaran lounaisreunassa. Sieltä on löydetty liesikiveyksiä, pronssikirveen valinmuotti, suksi ja kvartsia. Oletus on, että tällä Alapaakkolan valimella on tehty itäisen tyypin Mälar-kirveitä ja ajoitus olisi aivan pronssikauden loppu. Toinen oletettu varhaismetallikautinen asuinpaikka on Kemijoen itärannalla Ruonavaaran koillisreunassa Maulan koulusta noin 740 metriä itään muinaisella rantatörmällä.
Historia > 1800-luku

Elinkeino on koostunut niin Maulassa kuin muissakin Kemijokivarren kylissä maanviljelystä, karjataloudesta, kalastuksesta ja metsästyksestä sekä metsänhoidosta. Näin on voitu varmistaa toimeentulo, eikä oltu pelkästään yhden elinkeinon varassa. Maulassa toimi 1800-luvun lopulla muutamia kestikievareita (esimerkiksi Snikkarila ja Rantamaula).
Alapaakkolan väestönkasvu oli 1800-luvun loppupuolella muun kunnan keskitason yläpuolella. Kehitys ei tosin ollut yksistään muuttovoittoista, sillä kylältä lähti jonkin verran nuoria Amerikkaan.
Historia > Lautta joen yli

Alapaakkolan lauttaosuuskunta perustettiin 1922 helpottamaan ylikulkua kesäisin heinäniityille. Lossin paikaksi valittiin Pulkkisen ja Wittaniemen rantojen kohta  ja toiminta alkoi 1923. Viljelyn loppumisen myötä myös tarve ylikulkuun väheni ja toiminta päättyi todennäköisesti vuonna 1968.
Kylän palvelut > Taivalkosken nuorisoseura

Maulassa toimii Taivalkosken nuorisoseura. Seura sai alkunsa Ala-Kemin nuorisoseuran ”haaraosastosta”, joka perustettiin 1897 Alapaakkolan lukuyhdistykseksi. Yksi syy perustamiselle oli tarve saada nuorisolle vapaa-ajanviettomuotoja. Näitä tarjosi ennen nuorisoseuran toimintaa eläkkeelle jäänyt merikapteeni Sarell, joka piti pahamaineisia nurkkatansseja ja kökkiäisiä pirtissään Taivalkosken rannalla. Opettaja Koskisen innostamana ja kokoonkutsumana pidettiin 13. tammikuuta 1901 Taivalkosken nuorisoseuran perustava kokous. Jäseniä oli toista sataa heti ensimmäisenä vuonna ja iltamia pidettiin paljon. Nuorisoseuran talo rakennettiin talkootyönä ja sen avajaisia juhlittiin 27. lokakuuta 1907. Taivalkosken nuorisoseuralla 1930-luku oli toimeliasta aikaa. Esimerkiksi vuonna 1934 pidettiin syys-, itsenäisyys-, joulu-, kalevala-, äitienpäivä- ja kesäjuhlat. Näiden lisäksi järjestettiin 35 iltamat. Nuorisoseuraan kuului 1940-luvun lopulla ja 1950-luvulla reilut sata jäsentä. Nuorisoseuralla oli ”Revontulet”-lehtikin, joka parhaimpina aikoina ilmestyi lähes kerran kuussa. Nykyisin seuran taloa käytetään lähinnä erilaisiin tilaisuuksiin.
Kylän palvelut > Terveystalo ja kyläläisten hyvinvointi

Kunnan maalle Maulan koulun läheisyyteen rakennettiin terveystalo vuonna 1949. Tähän saatiin valtion tuen lisäksi varoja Keminmaan ruotsalaiselta kummikunnalta ja Suomen Huoltojärjestöltä.Kunta myi terveystalon vuonna 2000.
Hanna Sutinen toimi vuosina 1937–1950 kätilönä Maulassa ja tuli vuosien aikana kylän äideille varsin tutuksi. Hannan kerrotaan olleen hyvä keräämään jäseniä kunnan SPR-toimintaan; ennen synnytystä hänellä kuuluu olleen tapana kysyä "että onkos ne jäsenasiat kunnossa".
Maulassa toimi 1900-luvun tienoolla tunnettuja hierojia ja jäsenkorjaajia. Heistä yksi oli Erkki Rantamaula, joka opetti taitonsa Matti Kaupille. Matti oli taitava jäsen- ja nivelvaurioiden korjaaja ja hän puolestaan opetti taitonsa pojalleen Heimolle.
Kylän palvelut > Koulut

Maulassa ”ylhäisempi sekakansakoulu” aloitti toimintansa vuonna 1900. Tämä oli tulosta edellisen vuoden lopulla sinnikkäiden alapaakkolalaisten tulosta, jotka saivat kuntakokouksen myöntymään hankkeeseen. Uutta koulua ei alettu rakentamaan, vaan ostettiin Mäkimaulan tila, johon koulu sijoitettiin. Yksi Maulan koulun pitkäaikaisimmista opettajista oli Betty Lackström, joka osallistui innokkaasti myös nuorisoseuratoimintaan. Vanha kansakoulu koettiin epäkäytännölliseksi ja uusi koulu rakennettiin vuonna 1964. Sen toiminta puolestaan päättyi vuonna 2007 ja kunta myi koulukiinteistön huutokaupalla pois vuonna 2015. Maulassa toimiva piirikirjasto lopetettiin vuonna 1971.
Kylän palvelut > Maulan Baari

Maulan tunnetuin paikka lienee ollut Maulan Baari. Se palveli asiakkaitaan 45 vuotta, vuosina 1963–2008.
Kylän palvelut > Muuta

Puhelinkeskus tuli Maulan kylälle 1920-luvulla. Kylällä oli aikoinaan oma posti ja postipankki sekä ainakin kaksi kauppaa. Näitä olivat ”Puupää” eli Alapaakkolan Kemin Osuuskauppa (avattiin 1906) ja ”Sattuma”. 1950-luvulla E. Maunu siirsi kauppansa Törmästä Maulaan. Kylässä oli myös Keskimaulan K-kauppa lähellä Itäkosken rajaa vuoteen 1991 saakka. Posti ja postipankki suljettiin vuonna 1990 ja kaupat lopettivat toimintansa myöhemmin.
Maulassa on seurakuntatalo, joka on valmistunut vuonna 1981. Sen on suunnitellut Arkkitehtitoimisto Pirkko ja Risto Jämsä.
Kylälltä löytyy puinen tornimuuntamo. Nämä olivat yleisiä  Suomessa vielä 1950-luvulla, mutta nyt niitä on arvioilta jäljellä alle sata.
Kylän palvelut > Harrastustoiminta

Vuonna 1968 Maulaan avattiin kuntorata/hiihtolatu, joka sai valaistuksen 1980-luvun alussa. Maulassa on myös urheilukenttä, joka talvisin jäädytetään luistelua varten.
Maula on metsästysseura Piilukkojen kotipaikka.
Maulassa on kyläläisten yhteisesti kunnostama iso soutuvene ja onpa kylällä oma "VPK":kin.
Kemin Taivalkosken Nuorisoseuran lippu
Puinen tornimuutantamo Maulassa
Maulan museoitu paloauto
Soutajat Maulan kirkkovenellä Kemijoella kesällä 2022
Chittagong Hill Tracts

Chittagong Hill Tractsin kartta.
Chittagong Hill Tracts (CHT) on Chittagongin alueella Kaakkois-Bangladeshissa sijaitseva alue. Alueen pinta ala on 13 295 neliökilometriä ja se muodosti yhden piirikunnan vuoteen 1984 asti, jolloin se jaettiin kolmeen eri piirikuntaan.
Maantiede

CHT on ainoa laajasti mäkinen alue Bangladeshissa. Alue rajoittuu Myanmariin kaakossa, Intiaan pohjoisessa ja idässä sekä Chittagongin piirikuntaan lännessä. Alue on jaettu kolmeen piirikuntaan, jotka ovat Rangamati, Khagrachhari ja  Bandarban.
Väestö

Vuoden 1991 väestönlaskennan mukaan alueen väkiluku oli 974 447, joista 501 114 kuului heimokansoihin ja loput olivat Bengaleita. Heimokansoihin kuuluvat Chakmat, Marmat, Tripurit, Tanchangyat, Assamilaiset, Chakit, Pankhot, Mrut, Murangit, Bawmit, Mizot, Khyangit, ja Khumit.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chittagong Hill Tracts
Käännös suomeksi